# Performanse

## Postavke performansi

K‑osvajač koriste raznoliki korisnici na raznovrsnim računarima. Pod plaštom performansi, ovaj dijalog omogućava korisniku da podesi opcije koje mogu učiniti da se računar sa instaliranim K‑osvajačem odziva živahnije.

### Predučitavanje

u podsekciji Predučitavanje vaga se između memorije i performansi.

Predučitavanjem se naziva učitavanje primerka K‑osvajača u memoriju pre nego što ga korisnik zaista pokrene. Pozitivan efekat je u tome što kad korisnik zatraži da se učita K‑osvajač, prozor se trenutačno pojavljuje, pošto je veći deo programa predučitan. Negativno je to što ovaj primerak K‑osvajača troši memoriju koja bi mogla poslužiti drugim programima. Podrazumevano, kad korisnik zatvori K‑osvajač, primerak se zapravo ne zatvara. Tako će naredno pokretanje K‑osvajača ponovo biti trenutačno.

Poslednja kućica, Uvek održavaj jedan učitan primerak, govori da želite da uvek bude spreman jedan predučitan, ali neiskorišćen primerak K‑osvajača. Ova opcija će zapravo umanjiti performanse na nekim sistemima (naročito onima sa ograničenom fizičkom memorijom).